wickkiey/tamil-wikipedia-chunked huggingface dataset:
# ரிது ஜெய்ஸ்வால்

## தனிப்பட்ட வாழ்க்கை

ரிது 7 டிசம்பர் 1996இல் அருண்குமாரை மணந்தார். அருண்குமார் 1995ஆம் ஆண்டு இந்திய குடிமைப் பணி (துணை) அதிகாரி ஆவார். இவர் மத்திய இலஞ்ச ஒழிப்புத் துறை இயக்குநராகவும் பணியாற்றியுள்ளார். இவர்களுக்கு ஒரு மகனும் ஒரு மகளும் உள்ளனர்.
# உவாங்கு ஓ

**உவாங்கு ஓ** என்பவர் கிபி3 ஆம் நூற்றாண்டை சேர்ந்த 'செம்பவளம்' என்ற கொரிய நாட்டு வரலாற்று நூலில் குறிப்பிடப்பட்டுள்ள ஒரு இளவரசி ஆவார். சம் யுக் யூசாவின் கூற்றுப்படி இவர் தனது 16 வயதில் கியூம்க்வான் கயா இராச்சியத்தின் மன்னர் சூரோவை திருமணம் செய்து கொண்டார் எனவும் இவர் தொலைதூர இராச்சியமான "ஆயநாடு" விலிருந்து கப்பலில் வந்தார் எனவும், இவரே கியும்க்வான் கயா இராச்சியத்தின் முதல் ராணியும் எனவும் குறிப்பிடப்பட்டுள்ளது.
# உவாங்கு ஓ

## பெயர்

இவர் பெயர் கொரிய மொழியில் ஹியோ ஹ்வாங்-ஓகே எனப்படுகிறது. இதன் பொருள் மஞ்சள் கல் என்பதாகும். இந்திய பண்பாட்டு தொடர்புகளுக்கான மன்றம் இந்த பெயர் சூரிரத்னா (ஸ்ரீரத்னா) என்ற பெயரின் கொரிய வடிவம் என கருதுகிறது. தமிழ் ஆய்வாளர்கள் இந்த பெயர் செம்பவளம் என்ற பெயரின் கொரிய வடிவம் என்றும் பொற்கலை என்ற பெயரின் கொரிய வடிவம் என்றும் கருதுகின்றனர்.
# உவாங்கு ஓ

## இன அடையாளப்படுத்தல்

இவர் முன்னாள் பாண்டியர்களின் சின்னம் மீனாக இருப்பதையும் இந்த இளவரசியின் கல்லறையில் அதே மீன் சின்னம் இருப்பதையும் காட்டினர். மேலும் இந்த இளவர்சியின் சொந்த நாடாக குறிப்பிடப்பட்ட ஆயுத்த என்ற நாட்டின் பெயர் தமிழகத்தின் 2000 வருட பழைமயான பெயராகும் ஒன்றி வருவதையும் காட்டி அந்த முடிவுக்கு வந்தனர். அதன் நினைவாக தென் கொரியா நாட்டுடன் இணைந்து இவருக்கு 2018 ஆம் ஆண்டில் ஒரு நினைவு தூபி காட்டியுள்ளனர்.  
இவரது தமிழகத் தொடர்பு பற்றி உலகத்தமிழாராய்ச்சி நிறுவனமும் தமிழ் மரபு அறக்கட்டளையும் நடத்திய கருத்தரங்கில் இந்த இளவரசியின் ஆயுத்த நாடு சங்க கால தமிழ்நாட்டின் ஆய் நாடு என கூறினர். இந்த இளவரசியின் ஊர் என்பதை . இவர் அக்கால ஆய் நாடு தற்பொழுது கன்னியாகுமரியை பூர்விகமாக சேர்ந்தவர் எனவும் கூறுகின்றனர்.  
இந்த இளவரசியின் ஆயுத்த நாடு இன்றைய தாய்லாந்து நாட்டில் இருந்த ஆயுத்த முடியரசாங்கம் என்ற கருத்தையும் சில ஆய்வாளர் கொண்டுள்ளனர். ஆனாலும் ஆயுத்த முடியரசாங்க நகரம் கி.பி. பதினான்காம் நூற்றாண்டிலேயே தோற்றம் பெற்றதால் ஒன்றாம் நூற்றாண்டு இளவரசியோடு அதை தொடர்புப்படுத்துவது தவறு என மறுப்புகளும் உள்ளன.
# உவாங்கு ஓ

## குடும்பமும் வாரிசுகளும்

இன்றைய தென் கொரியா மற்றும் வட கொரியா நாடுகளில் ஆறு மில்லியனுக்கும் அதிகமான கொரியர்கள், குறிப்பாக கிம்ஹே கிம், ஹியோ மற்றும் லீ (யி) குலங்களைச் சேர்ந்தவர்கள் இந்த இளவரசி மற்றும் அரசர் கிம் சூரோவின் 12 குழந்தைகளின் நேரடி சந்ததியினர்களின் பரம்பரை என கண்டுபிடிக்கப்பட்டுள்ளது. இவரது பூர்வீக இராச்சியம் ஆயி இராச்சியத்தில் அமைந்திருப்பதாக நம்பப்படுகிறது. கொரியாவில் இந்த இளவரசிக்கு ஒரு கல்லறை உள்ளது.  
இந்த இளவரசியின் மகன்களான எய்சின், கக்குசோ, சிகம், தியோன் கியோன், துமு, சியோங்கு இயோங்கு, கைசாங்கு போன்றோர் தாய்மாமாவான போ-ஓக்கு வழியை பின்பற்றி பௌத்த ஓகக்கலைகளை கற்றனர் என்றும் நம்பப்படுகிறது. இந்த இளவரசியின் மகள்களில் ஒருவர் தல்கேயின் மகனையும் இன்னொருவர் சில்லாவின் அரசகுடும்பத்தை சேர்ந்த ஒருவரையும் மணந்தனர். முன்னால் தென்கொரிய அதிபர் இலீயின் துணைவியான கிம் இயூன்-ஆக்கு இந்த இளவரசியின் வழிவந்தவராக கூறப்படுகிறார்..
# உவாங்கு ஓ

## வரலாற்றுத்தன்மை

இவரின் இன அடையாளம் பற்றி பல்வேறு கருத்துகள் இருந்தாலும் இவர் உண்மையாக வாழ்ந்ததற்கான வரலாற்று சான்றுகளே இல்லை என மறுக்கும் தரப்பும் உள்ளது. இந்த இளவரசி பற்றி முதலில் எழுதப்பட்ட சம்யுக் யுசா நூல் ஆசிரியர் கிம் சுரோவின் தென்கொரிய அரசாங்கத்தை புனிதப்படுத்துவதற்காக அவர் மணந்தது புத்தர் பிறந்த அயோத்தியா நாட்டின் இளவரசி என கூறினார் என்கின்றனர். இந்தியாவில் இருந்து கொரியா வரை பயணம் செய்யுமளசு தொழில்நுட்பங்கள் வளராத காலத்தில் இந்த பயணத்தின் சாத்தியக்கூறுகளும் கேள்விக்கு உட்படுத்தப்படுகிறது. மேலும் இந்தியாவில் இருந்து கொரியா வந்ததற்கான கொரிய சீன இலக்கியங்களில் கிடைத்த அளவு இந்திய இலக்கியங்களில் கிடைக்கவில்லை என்பதையும் மறுப்பதற்கான காரணமாய் முன் வைக்கின்றனர். இதே நூல்களில் அரசர் கிம் 157 ஆண்டுகள் வாழ்ந்ததாகவும் எதிரிகளிடம் இருந்து மக்களை காப்பாற்ற கழுகாகவும் பருந்தாகவும் மாறினார் போன்ற கதைகளை கொண்டுள்ளதால் இவற்றை வரலாற்று சான்றாக கொள்ள மறுக்கின்றனர். இது போன்ற புனிதப்படுத்தல் காரணமாகவே அரசர் கிம் சுரோ மற்றும் உவாங்கு ஓவின் வரலாற்றுத்தன்மை கேள்விக்கு உட்படுத்தப்படுகின்றன.  
இவரின் தோற்றுவாய் குறித்து மாறுபட்ட கருத்துக்கள் இருந்தாலும் இவரின் இந்திய அடையாளம் இந்திய கொரிய அரசியல் நல்லுறவை வளர்க்க நல்வாய்ப்பாக பயன்படுவதை ஏற்கின்றனர்.
# இரிவா கோட்டை

**இரிவா கோட்டை** (*Riwa Fort*) இந்தியாவின் மகாராட்டிர மாநிலத்தில் அமைந்துள்ள ஒரு கோட்டையாகும். மத்திய மும்பையில் மிதி ஆற்றின் கரையில் உள்ள இக்கோட்டை உள்ளுரில் காலா கில்லா என்றும் கருப்புக் கோட்டை என்றும் வேறு பெயர்களால் அழைக்கப்படுகிறது.தாராவியின் சேரிகளுக்கு மத்தியில் இரிவா கோட்டை தற்போது பாழடைந்த நிலையில் உள்ளது. பம்பாயின் முதல் ஆளுநர் இயெரால்ட் ஆங்கியர் (1669-1677) என்பவரால் இரிவா கோட்டை கட்டப்பட்டது. பெரிய பம்பாய் கோட்டையின் ஒரு பகுதியாக கோட்டை இருந்தது. மேலும் 17 ஆம் நூற்றாண்டில் பிரிட்டிசு ஆட்சியாளர்களின் வசம் இருந்த பம்பாயின் வடக்கு பகுதியை இக்கோட்டை அடையாளப்படுத்தியது. அரண்மனையாகவும் ஒரு காவற்கோபுரமாகவும் பயன்படுத்தப்பட்ட இக்கோட்டை போர்த்துகீசியர்களின் கட்டுப்பாட்டில் இருந்த சல்செட்டு தீவுக்கு எதிராக பிரதேசத்தை பாதுகாத்தது. பிற்காலத்தில் சல்செட்டு தீவு மராத்தியர் கட்டுப்பாட்டிலும் இருந்தது.  
இரிவா கோட்டை மகாராட்டிரா தொல்பொருள் மற்றும் அருங்காட்சியக இயக்குநரகத்தின் அதிகாரத்தின் கீழ் வருகிறது.
# இமயமலை மரங்கொத்தி

**இமயமலை மரங்கொத்தி** *(Himalayan woodpecker)(டெண்டிரோகோபசு இமாலையென்சிசு)* என்பது பிசிடே பறவை பறவைக் குடும்பத்தின் சிற்றினமாகும். இது இந்தியத் துணைக் கண்டத்தின் வடக்குப் பகுதிகளில், முதன்மையாக இமயமலையிலும் அருகிலுள்ள பகுதிகளிலும், ஆப்கானித்தான், இந்தியா, நேபாளம், பூட்டான் மற்றும் பாக்கித்தான் முழுவதிலும் காணப்படுகிறது. இதன் இயற்கை வாழிடங்கள் புவிமுனையரு காடுகள் மற்றும் மிதவெப்பமண்டலக் காடுகள் ஆகும். பன்னாட்டு இயற்கைப் பாதுகாப்பு சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனம்" என்று மதிப்பிட்டுள்ளது.
# இமயமலை மரங்கொத்தி

## சூழலியல்

இவை கடல் மட்டத்திலிருந்து 1500 முதல் 3200 மீ வரை உயரத்தில் காணப்படுகிறது . இதன் வாழிடமானது இலையுதிர் அல்லது ஊசியிலையுள்ள மரங்களுடனும், பெரும்பாலும் ரோடோடென்ட்ரான்களுடனும் ஈரமான அல்லது வறண்ட நிலக் காடாகும். இவை தனித்தனியாக, பெரிய மரத்தடிகள் மற்றும் பெரிய கிளைகளில் உணவைத் தேடுகின்றன. ஆனால் சில நேரங்களில் தரையிலும் உணவுத் தேடும். இதன் உணவு பூச்சிகள், பழங்கள், விதைகள் மற்றும் மரச்சாறு ஆகும். விதைகளைப் பிரித்தெடுக்கப் பாறைகளில் ஃபிர் கூம்புகளைத் தட்டி எடுக்கும்.
# இமயமலை மரங்கொத்தி

## நிலை

இமயமலை மரங்கொத்தி பரவலாகக் காணப்படும் மரங்கொத்தி வகையாகும். குறிப்பிட்ட அச்சுறுத்தல்கள் எதுவும் இதுவரை அங்கீகரிக்கப்படவில்லை. இதனுடைய இனத்தொகை நிலையானது என்று கருதப்படுகிறது. பன்னாட்டு இயற்கைப் பாதுகாப்பு சங்கம் இதன் பாதுகாப்பு நிலையை " தீவாய்ப்புக் கவலை குறைந்த இனம்" என்று மதிப்பிட்டுள்ளது.
# பிஜோயா சக்ரவர்த்தி

**பிஜோயா சக்ரவர்த்தி** (*Bijoya Chakravarty*) (பிறப்பு: அக்டோபர் 7, 1939), பாரதிய ஜனதா கட்சியைச் சேர்ந்த இந்திய அரசியல்வாதி ஆவார். 2021 ஆம் ஆண்டில் இந்தியாவின் குடிமக்களுக்கு வழங்கப்படும் நான்காவது மிக உயர்ந்த விருதான பத்மஸ்ரீ விருது இவருக்கு வழங்கப்பட்டது.
# பிஜோயா சக்ரவர்த்தி

## பின்னணி

பிஜோயா தனது அரசியல் வாழ்க்கையை ஜனதா கட்சியில் தொடங்கினார். பின்னர் இவர் பிராந்திய அசாம் கண பரிசத் கட்சியில் சேர்ந்தார். 1986 முதல் 1992 வரை மாநிலங்களவையில் பணியாற்றிய பின்னர் பாரதிய ஜனதா கட்சியில் சேர்ந்தார்.  
13வது மக்களவையில் குவகாத்தி தொகுதியைப் பிரதிநிதித்துவப்படுத்தினார். 1999ஆம் ஆண்டில் முதன்முறையாக பாரதிய ஜனதா கட்சியின் சார்பில் இந்தத் தொகுதியில் வென்றார். வாஜ்பாய் அரசின் முதல் பதவி காலத்தில், மத்திய நீர்வளத் துறை அமைச்சராக பணியாற்றினார். 2004ஆம் ஆண்டில், பாஜக இவரது இடத்தில் பாடகர் பூபன் ஹசாரிகாரை களமிறக்க முடிவு செய்தது. இது பாரதிய ஜனதா கட்சி ஊழியர்களிடமிருந்து பரவலான எதிர்ப்பை ஏற்படுத்தியது. தேர்தலில் ஹசாரிகா தோல்வியடைந்தார். பாரதிய ஜனதா கட்சி தனது தவறைப் புரிந்து கொண்டு, 2009 மக்களவைத் தேர்தலில் பிஜோயாவை குவுகாத்தி தொகுதியில் இருந்து மீண்டும் பரிந்துரைத்தது. இதன் விளைவாக, 2009 மற்றும் 2014 ஆம் ஆண்டுகளில் பாஜகவை பிரதிநிதித்துவப்படுத்தி மீண்டும் வென்றார்.
# பிஜோயா சக்ரவர்த்தி

## தனிப்பட்ட வாழ்க்கை

பிஜோயா, பி.கே. தாகூர்-முகியாதா தாகூர் தம்பதியினருக்கு 1939 அக்டோபர் 7 அன்று அசாமின் ஜோர்ஹாட் மாவட்டத்தின் பாலிகான் கிராமத்தில் பிறந்தார்.
# பிஜோயா சக்ரவர்த்தி

## இறப்பு

பிஜோயா சக்ரவர்த்தி, மே 2017 இல் தனது 49 வயதில் இறந்தார்.
# பிஜோயா சக்ரவர்த்தி

## வகித்த பதவிகள்

- 1977-1979 மாவட்ட செயலாளர், ஜனதா கட்சி, மங்கல்தோய் (அசாம்)
- 1986-1992 நாடாளுமன்ற உறுப்பினர், மாநிலங்களவை
- 1999-2004 நாடாளுமன்ற உறுப்பினர், மக்களவை
- 1999-2004 மத்திய நீர்வளத்துறை அமைச்சர்
- 2007 - தற்போதைய தேசியத் துணைத் தலைவர், பாரதிய ஜனதா கட்சி
# இந்தியக் காப்பி வாரியம்

**இந்தியக் காப்பி வாரியம்** (*Coffee Board of India*) என்பது இந்தியாவில் காப்பி உற்பத்தியை மேம்படுத்துவதற்காக இந்திய அரசாங்கத்தின் வர்த்தக மற்றும் தொழில்துறை அமைச்சகத்தால் நிர்வகிக்கப்படும் அமைப்பு இதுவாகும். இதன் தலைமை அலுவலகம் பெங்களூரில் அமைந்துள்ளது.
# இந்தியக் காப்பி வாரியம்

## வரலாறு

இந்தியக் காப்பி வாரியம் 1942ஆம் ஆண்டு இந்திய நாடாளுமன்றச் சட்டத்தால் நிறுவப்பட்டது. 1995 வரை காப்பி வாரியம் பல விவசாயிகள் உற்பத்தி செய்த காபியினை மொத்தமாகச் சேர்த்து விநியோகம் மற்றும் விற்பனை செய்தது. இதன் பின்னர் இந்தியாவில் பொருளாதார தாராளமயமாக்கல் காரணமாகக் காப்பி சந்தைப்படுத்தல் தனியார்த் துறை நடவடிக்கையாக மாறியது.  
இந்தியாவிலும் வெளிநாட்டிலும் காப்பி விற்பனை மற்றும் நுகர்வு ஊக்குவித்தல், காப்பி ஆராய்ச்சி நடத்துதல், சிறு காப்பி உற்பத்தியாளர்களுக்கு நிதி உதவி, தொழிலாளர்களின் பணி நிலைமைகளைப் பாதுகாத்தல் மற்றும் விற்கப்படாத காப்பி உபரி நிர்வகித்தல் ஆகியவை காப்பி வாரியத்தின் முக்கியக் கடமையாக உள்ளது.
# 2-பீனெத்தில் புரோப்பியோனேட்டு

2-பீனெத்தில் புரோப்பியோனேட்டில் பூசண எதிர்ப்பு செயல்பாடு காணப்படுகிறது. ஒரு பூச்சிக் கொல்லியாகவும் இது சோதித்துப் பார்க்கப்பட்டது. மூட்டைப் பூச்சிகள் மற்றும் பிற பூச்சிக்கொல்லி பொருட்களின் நிர்வாகத்தில் பயன்படுத்தப்படும் சில தயாரிப்புகளில் இது பயன்படுத்தப்படுகிறது. அமெரிக்காவில் 2-பீனெத்தில் புரோப்பியோனேட்டு ஒரு "குறைந்தபட்ச ஆபத்து பூச்சிக்கொல்லி" என்று கருதப்பட்டு எந்தவொரு பதிவும் இல்லாமல் பூச்சிக்கொல்லியாக பயன்படுத்துகிறார்கள்.
# இமயமலை பெரும் தேனீ

**இமயமலை பெரும் தேனீ** என்பது *ஏபிசு இலேபிரியோசா* (*Apis laboriosa*) என்பது உலகில் காணப்படும் மிகப்பெரிய தேனீ ஆகும். இதனுடைய நீளம் வரை இருக்கும். 1980க்கு முன்னர், *ஏபிசு இலேபிரியோசா* பரவலான *ஏப்பிசு டோர்சாட்டா*வின் துணையினமாகக் கருதப்பட்டது. ஆனால் 1980ஆம் ஆண்டிற்கு பின்னர் இது தனி சிற்றினமாகத் தரம் உயர்த்தப்பட்டது. ஆனால் 1999ஆம் ஆண்டில் ஏங்கல் என்பவரால் *ஏபிசு டோர்சாட்டாவின்* துணையினமாக மீண்டும் வகைப்படுத்தப்பட்டு பின்னர் 2020ஆம் ஆண்டில் தனிச்சிற்றினமாக உறுதிப்படுத்தப்பட்டது. பல தளங்களில் *ஏபிசு டோர்சாட்டாவுடன்* இனப்பெருக்க அறிகுறி இல்லை*.* இது தன்னுடைய நடத்தையில் இதன் உயர் நில வாழிடத்திற்கு ஏற்ப மாறியுள்ளது.
# இமயமலை பெரும் தேனீ

## வகைப்பாட்டியல்

அண்மையில் *லேபோரியோசா*, *ஏபிசு டார்சோடா*விலிருந்து நீக்கப்பட்டுத் தனிச் சிற்றினமாக வைக்கப்பட்டது. *ஏ. லேர்பியோசா* என்பது *டோர்சாட்டா*விலிருந்து உருவவியல் (புறத்தோற்றம்) அடிப்படையில் வேறுபடுத்தப்படுகிறது (அடர்நிற வயிறு, நீண்ட மார்பு முடி). ஆனால் வெவ்வேறு கூடு பராமரிப்பு மற்றும் திரள் நடத்தை கொண்டவை. இதன் மூலம் இவை அதிக உயரத்தில் வாழும் தன்மையினைப் பெறுகிறது. மேலும் *ஏ. டோர்சாட்டா* மற்றும் *ஏ. லேபிரியோசா* இடையே மில்லியன் கணக்கான ஆண்டுகளாக சிறிய மரபணு ஓட்டம் ஏற்பட்டுள்ளது. இதன்படி, சில ஆய்வாளர்கள் முன்பு தனித்துவமான சிற்றினமாக வகைப்படுத்தியிருந்தனர்.
# இமயமலை பெரும் தேனீ

## பரவல்

பெரும்பாலும் இமயமலையில் மட்டுமே காணக்கூடிய இனமாக வரையறுக்கப்பட்ட இது மிகப்பெரிய *ஏபிசு* இனமாகும். இது பூட்டான், சீனா மாகாணமான யுன்னான், இந்தியா, நேபாளம், மியான்மர், இலாவோசு மற்றும் வியட்நாம் ஆகிய நாடுகளின் மலைப்பிரதேசங்களில் காணப்படுகிறது. சுமார் 2500 முதல் 3000 மீட்டர் வரை உயரத்தில் கூடுகளை, செங்குத்து பாறைகளின் தென்மேற்கு முகங்களில் தொங்கும்படியாக மிகப் பெரிய கூடுகளாக அமைக்கின்றன. கூடு ஒன்றில் தேன் வரை கிடைக்கின்றது. வரை பறந்து இரை தேடும். இதன் விசித்திரமான கூடு நடத்தை காரணமாக, இமயமலை மாபெரும் தேனீயை **இமயமலை முகடுத் தேன் தேனீ** என்றும் அழைக்கின்றனர் . "இமயமலை தேனீ" என்ற சொல் சில சமயங்களில் இமயமலைப் பகுதியில் காணப்படும் நான்கு வகையான தேனீக்களில் முறைசாரா வகையில் பயன்படுத்தப்படுகிறது. இத் தேனீக்கள் *ஏப்பிசு செரானா*, *ஏப்பிசு ஃப்ளோரியா*, *ஏப்பிசு டோர்சாட்டா* மற்றும் *ஏப்பிசு லேபிரியோசா* ஆகும்.
# இமயமலை பெரும் தேனீ

## கலாச்சார முக்கியத்துவம்

*ஏபிசு லேபிரியோசா* தேனீயில் மூன்று வெவ்வேறு வகைகள் உள்ளன. அதிக உயரத்தில் உள்ள பூக்களிலிருந்து உருவாக்கப்படும் வசந்த அல்லது சிவப்பு தேன், நடு மற்றும் கீழ் உயரங்களில் பூக்களிலிருந்து உருவாக்கப்பட்ட வசந்த தேன், மற்றும் இலையுதிர் தேன், எந்த தளத்திலிருந்தும் உருவாக்கப்படுகின்றன. சிவப்பு தேன் ஒரு போதை விளைவைக் கொண்டிருக்கிறது மற்றும் பல்வேறு நிதானமான குணங்களைக் கொண்டுள்ளது. இந்தப் பண்பு சேமிப்பு காலத்தினைப் பொறுத்துக் குறைகிறது. இத்தேன் மதிப்புமிக்கது என்பதால் உள்நாட்டில் நுகரப்படுவதில்லை. மேலும் தேன் வேட்டைக்காரர்கள் இதை அதிக விலைக்கு விற்கிறார்கள். சிவப்பு தேனின் விலை *ஏப்பிசு மெல்லிஃபெரா* அல்லது *ஏப்பிசு செரானா* தேனின் விலையை விட ஐந்து மடங்கு அதிகமாகும். இத்தேனானது அதிக அளவு நேபாளத்திலிருந்து ய்ப்பான், கொரியா மற்றும் ஆங்காங்கிற்கு ஏற்றுமதி செய்யப்படுகிறது. சிவப்பு தேனின் மருத்துவ மதிப்பு மற்றும் போதை குண அடிப்படையில் மதிப்பிடப்படுகிறது. இவை வெள்ளை ரோடோடென்ட்ரான்களிலிருந்து (*ரோடோடென்ட்ரான்* சிற்றினம்) சேகரிக்கப்பட்ட தேநீரில் உள்ள கிரயனோடாக்சின் காரணமாக உள்ளன. நேபாளத்தில் உள்ள குருங் மக்கள் இந்த பைத்திய தேனை இதன் மருத்துவ மற்றும் மாயத்தோற்றp பண்புகளுக்காகப் பயன்படுத்துவதில் புகழ் பெற்றவர்கள்.
# ஸ்ரீராம் ராகவன்

## ஆரம்பகால வாழ்க்கை மற்றும் கல்வி

இவர் புனேயில் வளர்ந்தார், அங்கு புனித வின்சென்ட் உயர்நிலைப்பள்ளியில் பள்ளிப்படிப்பினை முடித்தார். புனேவில் உள்ள பெர்க்குசன் கல்லூரியில் பொருளாதாரம் பயின்றார்.  
இவர் புனேயில் உள்ள இந்தியத் திரைப்படம் மற்றும் தொலைக்காட்சி கல்லூரியில் பட்டம் பெற்றவர் ஆவார். இவரது கல்லூரியின் சகாவான ராஜ்குமார் கிரானி,பட்டயப் படிப்பிற்கான *தி எய்ட் காலம் அஃபேர்* என்ற படத்திற்கு படத்தொகுப்பினைச் செய்தார். இத்திரைப்படம் தேசிய விருதினை 1987 ஆம் ஆண்டில் வென்றது.|
# ஸ்ரீராம் ராகவன்

## தொழில்

ராகவன் புனே, இந்தியத் திரைப்படம் மற்றும் தொலைக்காட்சிக் கல்லூரியில் சேருவதற்கு முன்பு தனது தொழில் வாழ்க்கையை ஸ்டார் டஸ்ட் பத்திரிக்கையில் தொடங்கினார். ஆனால், இவர் இதில் ஆர்வம் இல்லாததால் வெளியேறினார். தனது படிப்பை முடித்துவிட்டு, ரகுவீர் யாதவ் உடன் ராமன் ராகவ் என்ற ஆவணப்படத்தை உருவாக்கினார். ராகவன் பின்னர் மற்றொரு த்ரில்லர் திரைப்படம் ஜானி கடாரை இயக்கினார், இது நீல் நிதின் முகேஷின் அறிமுகத் திரைப்படமாக அமைந்தது. இந்தப் படம் வசூல்ரீதியாக நல்ல வரவேற்பைப் பெறவில்லை என்றாலும், விமர்சகர்களிடமிருந்து பெரும் வரவேற்பைப் பெற்றது.
# நோமட்லேண்ட் (திரைப்படம்)

நோமட்லேண்ட் என்பது ஜெசிகா ப்ரூடர் எழுதிய 2017 ஆம் ஆண்டு புனைகதை புத்தகமான நோமட்லேண்ட்: சர்வைவிங் அமெரிக்கா இன் தி இருபத்தியோராம் நூற்றாண்டை அடிப்படையாகக் கொண்ட 2020 அமெரிக்க நாடகத் திரைப்படமாகும். இந்த படம் சோலி ஜாவோ எழுதியது, தயாரிக்கப்பட்டது, இயக்கியது மற்றும் திருத்தியது, மற்றும் கணவர் இறந்ததும், ஒரே தொழில் மூடப்பட்டதும் தனது சொந்த ஊரை விட்டு வெளியேறும் ஒரு நாடோடி நாடகமாக ஃபிரான்சஸ் மெக்டார்மண்ட் (இப்படத்தின் தயாரிப்பாளராகவும் உள்ளார்) "வீடற்றவர்கள்" மற்றும் அமெரிக்காவைச் சுற்றி பயணம் செய்யுங்கள். டேவிட் ஸ்ட்ராதேர்னும் ஒரு துணை வேடத்தில் நடிக்கிறார். லிண்டா மே, ஸ்வாங்கி மற்றும் பாப் வெல்ஸ் உள்ளிட்ட பல நிஜ வாழ்க்கை நாடோடிகள் தங்களை கற்பனையான பதிப்புகளாகக் காட்டுகின்றன.
# நபம் ஆட்டம்

**நபம் ஆட்டம்** (*Nabam Atum*, 15 மார்ச் 1948 – 23 மே 2024) இந்திய மாநிலமான அருணாச்சல பிரதேசத்தைச் சேர்ந்த சமூக ஆர்வலர் ஆவார். 2012 ஆம் ஆண்டில், அப்போதைய குசராத்தின் முதல்வராக இருந்த நரேந்திர மோடி அவர்களால் நமது வடகிழக்கு (ஒன்) இந்தியா விருது வழங்கப்பட்டது.
# நபம் ஆட்டம்

## ஆரம்பகால வாழ்க்கை

அருணாச்சல பிரதேசத்தில் பொது சேவை அங்கேஷ்வரின் தலைவராக பணியாற்றினார்.  
இவர் பணியாற்றிய பிற நிறுவனங்கள் பின்வருமாறு:
- சமூக நல மற்றும் வன பாதுகாப்பு சங்கத்தின் தலைவராக இருந்தார்.
- திக்ரோங் பல்நோக்கு கூட்டுறவு சங்கத்தின் தலைவராக இருந்தார்.
- அருணாச்சல பிரதேச சேவா சங்கத்தில் இருந்தார்.
- இட்டாநகர், ராமகிருஷ்ணா மிஷன் மருத்துவமனை மேலாண்மைக் குழுவின் துணைத் தலைவராக இருந்தார்.
- விவேகானந்த் கேந்திரா கலாச்சார நிறுவனம், அருணாச்சல பிரதேசம்.
- நிஷி சுதேச நம்பிக்கை மற்றும் கலாச்சார சங்கத்தில் ஆலோசகராக இருந்தார்.
- தோனி-போலோ நைடர் நம்லோவில் இருந்தார்.
- அருணாச்சல பிரதேசத்தின் சுதேச நம்பிக்கை மற்றும் கலாச்சார சங்கத்தின் தலைவராக இருந்தார்.
# வார்ப்புரு:TEMPLATENAME/doc

When used on a template's <code>/doc</code> subpage, evaluates to the name of the associated template. The result will be accurate when the end page is either the <code>/doc</code> subpage or the actual template page. The template makes a special case for the <code>:</code> namespace: the <code>:</code> prefix will be removed.  
Note that the result will not be URL-safe. For a URL-encoded version, see .
# வார்ப்புரு:TEMPLATENAME/doc

### Parameters

;
: Sets the subpage from which the template extracts a name. If the parameter's value does not match the current subpage, nothing will be returned. This is useful in preventing potentially endless recursive loops on some templates pages that might otherwise reference themselves.  
;
: Use to indicate the documentation page's location if it is other than the subpage <code>/doc</code>, e.g. <code>docpage=Documentation</code> if the subpage is <code>/Documentation</code>.  
The following subpages will always be stripped:
- /doc
- /sandbox
- /testcases
# வார்ப்புரு:Birth, death and age templates

}  
| listclass = hlist  
| abbr1 = BDA
| section1 = Birth, death, age
| content1 =  
| abbr2 = age
| section2 = Age only
| content2 =  
| abbr3 = dates
| section3 = Startend dates
| content3 =  
| abbr4 = misc
| section4 = Miscellaneous
| content4 =  
| belowclass = hlist
| belowstyle = font-weight:bold;
| below =
-
- Date mathematics templates  
}}<noinclude></noinclude>
# வாகிட்டி சுனிதா லட்சும ரெட்டி

**வாகிதி சுனிதா இலட்சும ரெட்டி** (*Vakiti Sunitha Laxma Reddy*) என்பவர் இந்திய அரசியல்வாதி ஆவார். இவர், தெலங்காணாவின் மேடக் மாவட்டம், நர்சபூர் சட்டமன்றத் தொகுதியிலிருந்து இந்திய தேசிய காங்கிரசு கட்சி சார்பில் சட்டமன்ற உறுப்பினராகத் தேர்ந்தெடுக்கப்பட்டார். இவர் ஒரே தொகுதியிலிருந்து மூன்று முறை தேர்ந்தெடுக்கப்பட்டுள்ளார். மருத்துவர் ராஜசேகர ரெட்டி அமைச்சரவையிலும் ரோசையா தலைமையிலான ஆட்சியிலும் சிறுபான்மைத்துறை அமைச்சராக பணியாற்றினார். கிரண் குமார் ரெட்டியின் அமைச்சரவையின் மறுசீரமைப்பில், இவருக்கு இந்திரா காந்தி யோஜனா திட்டம் மற்றும் ஓய்வூதியங்களின் துறை ஒதுக்கப்பட்டது.  
ஏப்ரல் 3, 2019 அன்று, மேடக் நாடாளுமன்றத் தொகுதியில் நடந்த பொதுக் கூட்டத்தில் தெலுங்கானா இராட்டிர சமிதி கட்சியில் சேர்ந்தார். தற்போது தெலங்காணா அரசு திசம்பர் 27ஆம் தேதி வாகிதி சுனிதா லட்சும ரெட்டியை மகளிர் ஆணைய தலைவராக நியமித்தது.  
ஆந்திராவில் பெண்கள் மேம்பாடு மற்றும் குழந்தைகள் நலத்துறை முன்னாள் அமைச்சராகவும் பணியாற்றியுள்ளார்.
# சிந்தியா படித்துறை

**சிந்தியா படித்துறை** (ஆங்கிலம்: Scindia Ghat; ) என்பது வாரணாசியில் உள்ள படித்துறைகளில் ஒன்றாகும். இதன் எல்லைகளாக மணிகர்ணிகா படித்துறை, இந்து தகன இடம் வடக்கே உள்ளது. இந்தப் படித்துறையில் சாய்வான சிவன் (இரத்தனேசுவரர்) கோயில் கங்கை நதியில் ஓரளவு நீரில் மூழ்கி இருப்பதைக் காணலாம். இதனால் இந்தப் படித்துறை பிற படித்துறைகளிலிருந்து வேறுபாடுடையது. மேலும் இந்த படித்துறை அதிக எடை காரணமாகக் கீழே சரிந்தது என்று வாதிடப்படுகிறது.இந்த படித்துறை 1830ஆம் ஆண்டில் கட்டப்பட்டு சிந்தியாவின் பெயரிடப்பட்டது.படித்துறையின் மேற்பகுதியில், வாரணாசியின் சிறப்புமிகு ஆலயங்களான சித்த சேத்ரம், குறுகிய சந்துகளின் இறுக்கமான பகுதியில் அமைந்துள்ளது. புராணங்களின்படி, நெருப்பின் இந்து கடவுளான அக்னி இங்குப் பிறந்தார். இந்து பக்தர்கள் இந்த இடத்தில் வீரேசுவரரிடம் மகன் வேண்டி கோரிக்கை முன்வைக்கிறார்கள்.
# பி. எம். எல். கல்யாணசுந்தரம்

**பி. எம். எல் கல்யாணசுந்தரம்** (*P.M.L. Kalyanasundaram*) என்பவர் இந்திய அரசியல்வாதி ஆவார். இவர் புதுச்சேரி கருவாடிக்குப்பம் பகுதியினைச் சார்ந்தவர். இவர் புதுச்சேரி சட்டப்பேரவைத் தேர்தல் 2021இல் காலாப்பட்டு சட்டமன்றத் தொகுதியிலிருந்து புதுச்சேரி சட்டமன்றத்திற்குப் பாரதிய ஜனதா கட்சி உறுப்பினராகத் தேர்ந்தெடுக்கப்பட்டார்.
# தமிழக கோயில்களின் பெரியத் தெப்பக்குளங்களின் பட்டியல்

பரப்பளவில் பெரியதாக உள்ள தமிழகக் கோயில் தெப்பக்குளங்களின் (*List of large temple tanks*) மிக முக்கியமான கீழே பட்டியலிடப்பட்டுள்ளன.
# தமிழக கோயில்களின் பெரியத் தெப்பக்குளங்களின் பட்டியல்

## பெரிய கோயில் தொட்டிகளின் பட்டியல்

| நிலை | பெயர் | படம் | பரப்பளவு (ஏக்கர்) | பரப்பளவு (கெக்டேர்) | அமைவிடம் | குறிப்பு |
| --- | --- | --- | --- | --- | --- | --- |
| 1 | அரித்ரா நதி | மன்னார்குடி, திருவாரூர் மாவட்டம் | இராசகோபாலசாமி கோயில் இந்தியாவின் தமிழ்நாட்டில் மன்னார்குடி நகரில் அமைந்துள்ள வைணவ திருக்கோயிலாகும். மழை நீர் சேகரிக்கும் அமைப்பாக நகரில் கோயிலின் தெப்பக்குளம் அரித்ரா நதி உள்ளது. இக்கோயில் 16 கோபுரங்கள், 7 பிரகாரங்கள் (வெளி முற்றத்தில்), 24 கர்ப்பக்கிரகம், ஏழு மண்டபங்கள் மற்றும் ஒன்பது புனித தீர்த்தங்களை உள்ளடக்கியது. இந்த கோயிலின் வளாகம் குலோத்துங்க சோழரால் கட்டப்பட்டது. பின்னர் சோழர்கள் மற்றும் தஞ்சாவூர் நாயக்கர்களால் புதுப்பிக்கப்பட்டது. இது தமிழ்நாட்டின் மிகப்பெரிய கோயில் தெப்பக்குளமாகும். |  |  |  |
| 2 | வண்டியூர் மாரியம்மன் தெப்பக்குளம் | மதுரை, மதுரை மாவட்டம் | திருமலை நாயக்கர் மன்னர் தனது அரண்மனையான திருமலை நாயக்கர் அரண்மனை கட்டுவதற்குத் தேவையான செங்கற்களைத் தயாரிப்பதற்காக மண்ணைத் தோண்டிய இடம் இது. இவ்வாறு உருவான குழி இப்போது தெப்பக்குளமாகக் காணப்படுகிறது. |  |  |  |
| 3 | கமலாலயம் | திருவாரூர், திருவாரூர் மாவட்டம் | திருவாரூரில் உள்ள பழங்கால ஸ்ரீதியாகராஜா கோயில் சிவனின் சோமசுகந்த அம்சத்திற்கு அர்ப்பணிக்கப்பட்டுள்ளது. கமலாலயம் கோயில் தெப்பக்குளம் சுமார் 16 ஏக்கர் பரப்பளவில் உள்ளது. இந்த கோயில் தேர் தமிழ்நாட்டில் மிகப் பெரிய தேராகும். |  |  |  |
| 4 | மகாமக குளம் | கும்பகோணம், தஞ்சாவூர் மாவட்டம் | கும்பகோணம் நகரத்தின் மையத்தில் இந்த தெப்பக்குளம் அமைந்துள்ளது. இந்த தெப்பக்குளம் 6.2 ஏக்கர் பரப்பளவில் உள்ளது. இந்த தெப்பக்குளத்தில் 16 சிறிய மண்டபங்கள் மற்றும் கிழக்குப் பகுதியில் ஒரு "நவக்கன்னி கோயில்" (ஒன்பது ஆறுகள்) உள்ளது. இந்தியாவின் அனைத்து நதிகளும் 12 ஆண்டுகளுக்கு ஒரு முறை நடக்கும் மகாமகம் பண்டிகை நாளில் இந்த தெப்பக்குளத்தில் சந்திப்பதாகக் கூறப்படுகிறது. இந்த தெப்பக்குளத்தில் நீராடுவது இந்தியாவின் அனைத்து புனித நதிகளிலும் நீராடுவதற்குச் சமமாகக் கருதப்படுகிறது. |  |  |  |
| 5 | கபாலீசுவரர் தெப்பக்குளம் | மயிலாப்பூர், சென்னை | கபாலீசுவரர் கோயில், சிவன் கோயிலாகும். இது மயிலாப்பூரில் அமைந்துள்ளது. இந்த கோயில் வழக்கமான திராவிட கட்டிடக்கலை முறையில் உள்ளது. இந்த கோயில் விசுவகர்மா ஸ்தபதிகளுக்கான சான்றாகும். இந்த கோயிலின் இருபுறமும் இரண்டு நுழைவாயில்கள் உள்ளன. இவற்றில் உயர்ந்த கிழக்கு கோபுரம் சுமார் 40 மீ உயரமும், மேற்கு கோபுரம் தெப்பக்குளத்தினை நோக்கியுள்ளது. |  |  |  |
| 7 | திருக்கண்ணப்புரம் தெப்பக்க்குளம் | திருக்கண்ணபுரம், நாகப்பட்டினம் மாவட்டம் | மயிலாடுதுறை-நாகப்பட்டினம் சாலையில் சன்னாநல்லூர் சென்று, அங்கிருந்து திருப்புகலூர் வழியே திருக்கண்ணபுரம் செல்லலாம். விஷ்ணுவுக்கு அர்ப்பணிக்கப்பட்ட இந்த ஆலயத்தின் மூலவர் நீலமேகப் பெருமாள், உற்சவர் சவுரிராச பெருமாள் ஆவார். இந்த கோயிலின் முன் தெப்பக்குளம் உள்ளது. இது 108 "திவ்ய தேசங்களில்" ஒன்றாகும். விஷ்ணுவின் 108 திவ்ய தேசங்கள் 12 ஆழ்வார்களால் மங்களா சாசனம் செய்யப்பட்டதில், இது நம்மாழ்வார், பெரியாழ்வார், ஆண்டாள், திருமங்கையாழ்வார், குலசேகர ஆழ்வார்களால் பாடப்பெற்ற தலம். | } |  |  |
# கோவை இராமகிருட்டிணன்

**கோவை இராமகிருட்டிணன்** (பிறப்பு 6 திசம்பர் 1952) தமிழ்நாட்டைச் சேர்ந்த திராவிட இயக்கச் செயற்பாட்டாளர் ஆவார். ஈழத்தமிழர் பிரச்சினைக்காகவும் தமிழக மக்களின் நலனுக்காகவும் பல போராட்டங்களை முன்னெடுத்து பலமுறை சிறைவாசம் சென்றவர். தந்தை பெரியார் திராவிடர் கழகத்தின் (த.பெ.தி.க) பொதுச்செயலாளராக உள்ளார்.
# கோவை இராமகிருட்டிணன்

## பிறப்பு

6 திசம்பர் 1952 அன்று பிறந்தார் இராமகிருட்டிணன். அவர் தந்தை, அன்றைய கோயம்புத்தூர் நகராட்சியின் முதலாவது கோட்டத்துக்கான உறுப்பினராக இந்திய தேசிய காங்கிரசு (இதேகா) சார்பில் பணியாற்றியவர்.  
இராமகிருட்டிணனின் பள்ளிப்பருவத்தில் அவருக்குத் தமிழாசிரியராக வாய்த்தவர் கோவை ஞானி. பெரியார் திராவிடர் கழகத்தில் (பெ.திக.) 2001-இன் முற்பகுதியில் இணைந்த இராமகிருட்டிணன் அவ்வமைப்பின் பொதுச்செயலாளரானார். மாநிலத் தலைவராக கொளத்தூர் மணி இருந்தார். பி. ஜி. ஆனூர் ஜெகதீசன், வழக்கறிஞர் செ.துரைசாமி ஆகியோரும் பங்கு வகித்தனர்.  
ஈழப்போரின் இறுதிக் கட்டத்தின்போது 2 மே 2009 அன்று இந்திய ராணுவத்துக்குச் சொந்தமான வண்டியொன்றைச் சேதப்படுத்தியமைக்காக இராமகிருட்டிணன் தேசியப் பாதுகாப்புச் சட்டத்தின்கீழ் கைது செய்யப்பட்டார்.
# கோவை இராமகிருட்டிணன்

## பிறப்பு

### தந்தை பெரியார் திராவிடர் கழகம் (2012-)

சில கருத்து வேறுபாடுகளைத் தொடர்ந்து 18 ஆகஸ்ட் 2012 அன்று கோவையில் தன் ஆதரவாளர்களுடன் தந்தை பெரியார் திராவிடர் கழகம் (த.பெ.தி.க) என்ற அமைப்பைத் தொடங்கி அதன் பொதுச்செயலாளராகச் செயல்பட்டு வருகிறார்.
# இ. இரத்தினம்

**இ. இரத்தினம்** (17 ஆகத்து 1916 - 21 மார்ச் 1981) ஈழத்துத் தமிழறிஞரும், மொழிபெயர்ப்பாளரும், கவிஞரும், கலைஞரும் ஆவார்.
# இ. இரத்தினம்

## வாழ்க்கைக் குறிப்பு

இ. இரத்தினம் 1916 ஆகத்து 17 இல் யாழ்ப்பாணம், இணுவிலில் இளையதம்பி, இராசம்மா ஆகியோருக்குப் பிறந்தார். யாழ்ப்பாணம் இந்துக் கல்லூரியில் கல்வி கற்றார். படிக்கும் போதே பொது வாசிப்பில் மிகுந்த ஆர்வம் கொண்டிருந்தார். மெட்ரிகுலேசன் படிப்பு முடிந்த பின்னர் இணுவில் சைவப்பிரகாச வித்தியாசாலையில் சிறிதுகாலம் ஆசிரியராகப் பணியாற்றினார். 1937 இல் அரசப் பொது எழுத்தர் சேவை சோதனையில் தேர்ச்சி பெற்று கொழும்பு வருமான வரி அலுவலகத்தில் பணியில் அமர்ந்தார். பணியில் இருந்தவாறே தனிப்பட்ட முறையில் உயர்கல்வி கற்றார். இலண்டன் பல்கலைக்கழக இடைத்தர சோதனையில் தமிழ், சமற்கிருதம், மெய்யியல் பாடங்களை எடுத்து சித்தியடைந்தார். தொடர்ந்து தமிழ், பொருளாதாரம், மெய்யியல் ஆகிய பாடங்கள் படித்து இளங்கலைப் பட்டமும் பெற்றார்.  
வருமானவரித் திணைக்களத்தில் இருந்து குடிமதிப்பு புள்ளிவிபரத் திணைக்களத்திற்கு மாற்றம் பெற்றார். 1955 இல் சுயமொழித் திணைக்களத்தில் சேர்ந்தார். இங்கு பாடநூல்களைத் தமிழில் மொழிபெயர்க்கும் பணியில் ஈடுபட்டார். இத்திணைக்களத்தினால் மேற்கொள்ளப்பட்ட கலைச்சொல்லாக்கப் பணிகளிலும் இவர் பெரும் பங்களித்துள்ளார். 1973 இல் அரச சேவையில் இருந்து இளைப்பாறினாலும், கல்வி வெளியீட்டுத் திணைக்களத்தின் கலைச்சொல்லாக்கக் குழுவில் தொடர்ந்து பணியாற்றினார். அதன் பின்னர் *மார்க* என்ற கல்விசார் நிறுவனத்தில் பகுதி நேர அலுவலராகச் சேர்ந்து சிறுவர்களுக்கான அறிவியல் நூல்களைத் தமிழாக்கம் செய்யும் பணியில் 1981 இல் மார்ச் 21 இல் இறக்கும் வரை ஈடுபட்டிருந்தார்.
# இ. இரத்தினம்

## வெளிவந்த நூல்கள்

- *புலவர் போற்றிசை* - இவரது ஆசான் புலவர் சிவன் கருணாலய பாண்டியனாரின் மறைவையொட்டி வெளியிடப்பட்ட பாவாரம்
- *சத்திய விஞ்ஞானம்* (சிவன் பாண்டியனாருடன் இணைந்து)
- *முருகவேள்*
- *கவிதை நேரங்கள்*
- *நாட்டிய அரங்கு* - 12 நாட்டிய நாடகங்களின் தொகுப்பு
- *நாடக அரங்கு* - 3 நாடகங்களின் தொகுப்பு:
- *மேகலையின் விசிறி* - ஆஸ்கார் உவைல்டு எழுதிய "Lady Windermere's Fan" எனும் நாடகத்தின் மொழிபெயர்ப்பு
- *மன்னன் ஈடிபசு* - சோபக்கிளீசு எழுதிய நாடகத்தின் தமிழாக்கம்.
- *ஒத்தெல்லோ* (வானொலி நாடகம்)
- *பகவத் கீதை*
# நவரசா (வலைத் தொடர்)

**நவரசா** (*Navarasa*) என்பது மணிரத்னம் தயாரிப்பில் வெளியாக உள்ள இந்திய தமிழ் கதைக்கோவை வலைத் தொடராகும், ஜெயேந்திர பஞ்சபகேசனுடன் இணைந்து மணிரத்தினம் மெட்ராஸ் டாக்கீஸ் மற்றும் கியூப் சினிமா டெக்னாலஜிஸ் பதாகைகள் மூலமாக இத் தொடரைத் தயாரித்துள்ளார். இத் தொடரானது நவரசம் என்ற பெயருக்கேற்றபடி ஒன்பது தனித்ததனி அத்தியாயங்களைக் கொண்டுள்ளது. இவற்றை பிரியதர்சன், கார்த்திக் சுப்புராஜ், வசந்த், அரவிந்த்சாமி, பிஜாய் நம்பியார், கார்த்திக் நரேன், கௌதம் மேனன், சர்ஜூன் கே.எம், அறிமுக இயக்குநர் ரதிந்திரன் ஆர். பிரசாத் ஆகியோர் இயக்கியுள்ளனர்.. இந்தத் தொடர் 2021 ஆகத்து 6 ஆம் நாள் நெற்ஃபிளிக்சு மூலம் வெளியிடப்படுகிறது.
# நவரசா (வலைத் தொடர்)

## அத்தியாயங்கள்

| *கிடார் கம்பி மெலே நின்று* | *துனிந்தபிள்* | *சம்மர் ஆப் '92* |  |
| --- | --- | --- | --- |
| * இயக்குநர்: ரதின்ரன் ஆர். பிரசாத்
* நடிகர்கள்: சித்தார்த், பார்வதி பாவெல் நவகீதன், ராஜேஷ் பாலச்சந்திரன், அம்மு அபிராமி , | * இயக்குநர்: அரவிந்த்சாமி
* நடிகர்கள்: ரித்விகா, ஸ்ரீ ராம், அபிநயசிறீ, ரமேஷ் திலக், கீதா கைலாசம் | * இயக்குநர்: பிஜாய் நம்பியார்
* நடிகர்கள்: விஜய் சேதுபதி, பிரகாஷ் ராஜ், ரேவதி, அசோக் செல்வன்
* இசை: கோவிந்த் வசந்தா |  |
| * இயக்குநர்: கௌதம் மேனன்
* நடிகர்கள்: சூரியா, பிரயாக மார்டின்
* இசை: கார்த்திக் | * இயக்குநர்: சர்ஜுன் கே.எம்
* நடிகர்கள்: அதர்வா, அஞ்சலி, கிஷோர்
* இசை: சுந்தரமூர்த்தி கே. எஸ் | * இயக்குநர்: பிரியதர்சன்
* நடிகர்கள்: யோகி பாபு, ரம்யா நம்பீசன், நெடுமுடி வேணு, மணிகுட்டன் |  |
| * இயக்குநர்: கார்த்திக் நரேன்
* நடிகர்கள்: அரவிந்த்சாமி, பிரசன்னா, சாய் சித்தார்த், பூர்ணா | * இயக்குநர்: கார்த்திக் சுப்புராஜ்
* நடிகர்கள்: பாபி சிம்ஹா , கௌதம் மேனன், மாஸ்டர் தருண், சனந்த் | * இயக்குநர்: வசந்த்
* நடிகர்கள்: அதிதி பாலன், ரோகிணி, டெல்லி கணேஷ்
* இசை: ஜஸ்டின் பிரபாகரன் | } |
# நவரசா (வலைத் தொடர்)

## கதை

இத் தொடரில் உள்ள ஒன்பது அத்தியாயங்களின் கதைகளானது சினம், இரக்கம், தைரியம், வெறுப்பு, பயம், சிரிப்பு, அன்பு, அமைதி, அதிசயம் போன்ற வித்தியாசமான உணர்ச்சி அல்லது *ராசங்களைக்* குறிக்கின்றது.
# நவரசா (வலைத் தொடர்)

## நடிகர்கள்

- சூர்யா கமலாக
- விஜய் சேதுபதி
- சித்தார்த்
- அசோக் செல்வன்
- நாக சௌர்யா
- சதீஷ் குமார்
- யோ பரே
- மணிகுட்டன்
- பார்வதி மேனன்
- ரேவதி (நடிகை)
- அதர்வா
- அரவிந்த்சாமி
- பூர்ணா
- யோகி பாபு
- அதிதி பாலன்
- அஞ்சலி
- பிரகாஷ் ராஜ்
- கௌதம் மேனன்
- பிரசன்னா
- பாபி சிம்ஹா
- சிறீராம் அருளாக
- ரித்விகா
- ரோகிணி
- பிரயாக மார்ட்டின் நித்யாவாக
- டெல்லி கணேஷ்
- ரம்யா நம்பீசன்
- கிஷோர்
- அம்மு அபிராமி
- நெடுமுடி வேணு
# நவரசா (வலைத் தொடர்)

## தயாரிப்பு

### வளர்ச்சி

*நவரசா* மணிரத்னம் மற்றும் அவரது தயாரிப்பு நிறுவனமான மெட்ராஸ் டாக்கீசின் எண்ணியல் தள அறிமுகத்தை குறிக்கிறது. மணிரத்னம், ஜெயேந்திரா ஆகிய இருவரும் சமூக காரணங்களுக்காகவும், நிதி திரட்டும் நடவடிக்கைகளுக்காகவும் கூட்டாக சேர்ந்து தயாரித்தனர். மேலும் கோவியட்-19 பெருந்தொற்றின் போது, மணி,, ஜெயேந்திரா ஆகியோர் இந்திய அழகியல் மற்றும் மனித உணர்ச்சிகளை அடிப்படையாகக் கொண்ட ஒரு படத்தில் பணியாற்ற முடிவு செய்தனர். அவை தினசரி கூலி தொழிலாளர்களுக்கு உதவும் விதமாக நிதி திரட்டுவதற்கான வாய்ப்பாகக் கருதப்பட்டது. பெருந்தொற்று காரணமாக திரையரங்குகள் திறப்பு இல்லாததாலும், இது ஒன்பது பகுதிகள் கொண்ட கதைக்கோவை என்பதாலும், கதை மற்றும் உணர்ச்சிக்கு போதுமானதாக கதைக்கோவை கதைகள் 30-40 நிமிடங்கள் கொண்டதாக இருப்பதால், திரையரங்கில் வெளியீட்டிற்கான அம்சங்கள் கொண்ட திரைப்பட வடிவத்தில் இதை உருவாக்க முடியாது. என்பதால் இது ஆரம்பத்திலேயே திரைப்படமாக அல்லாமல் ஒரு வலைத் தொடராகவே உருவாக்க முடிவு செய்யப்பட்டது,  
2020 சூலையில், பகத் பாசில், சூரியா, விஜய் சேதுபதி, அரவிந்த்சாமி ஆகியோர் இந்தத் தொடரில் நடிப்பார்கள் என்று கூறப்பட்டது. 2020 செப்டம்பரில் இந்த வலை தொடர் குறித்து உறுதிப்படுத்தும்முன், மெட்ராஸ் டாக்கீஸ் இந்த திட்டம் குறித்து அமேசான் பிரைம் மற்றும் நெற்ஃபிளிக்சு ஆகிய இரண்டிடமும் விவாதித்தனர். 2020 அக்டோபர் 28 அன்று, நெட்ஃபிக்ஸ் இந்த திட்டத்தை அதிகாரப்பூர்வமாக அறிவித்தது, இதில் பணிபுரியும் நடிகர்கள் மற்றும் படக் குழுவினரையும் அறிவித்தது, இது ஜெயேந்திர பஞ்சபகேசன் மற்றும் மணிரத்னத்தின் நிதிக் கட்டுப்பாட்டில் தயாரிக்கப்படும். மணியும், ஜெயேந்திராவும் இளம் வயது இயக்குநர்களிலிருந்து, அனுபவம் வாய்ந்த இயக்குநர்கள் வரையான, அந்தந்த இயக்குநர்களுடன் தொலைபேசி வழியாக பேசினர், அவர்கள் இந்த திட்டத்தில் பணியாற்றத் தயாராக இருந்தனர். இந்த இருவரும் கதைக்கோவைக்காக எந்த பகுதியையும் இயக்கவில்லை. இப்படத்திற்கான நடிகர்களை குறும்படங்களின் இயக்குநர்கள் தெரவு செய்தனர். அதேசமயம் மணி மற்றும் ஜெயேந்திராவிடமிருந்து அறிவுறுத்தலையும் பெற்றனர்.  
இந்தத் தொடரின் நடிகர்கள், தொழில்நுட்ப வல்லுநர்கள், இயக்குநர்கள் ஊதியம் இன்றி பணியாற்றுகின்றனர். இதில் செலவு என்பது தயாரிப்பு செலவு மட்டுமே ஆகும். இந்த தொடரின் மூலம் கிடைக்கும் இலாபம் கோவியட்-19 பெருந்தொற்றால் பாதிக்கப்பட்ட தென்னிந்திய திரைப்பட தொழிலாளர் சம்மேளனத்தின் (பெப்சி) உறுப்பினர்களுக்கு நன்கொடையாக வழங்கப்படும். இந்த செயல்பாட்டின் தொடர்ச்சியாக, குழு 2021 மார்ச் மாத இறுதியில் இருந்து தொழிலாளர்களுக்கு முன்செலுத்து அட்டைகளை விநியோகிக்கத் தொடங்கியது, ஒவ்வொரு பயனாளியும், க்கு அட்டையை பயன்படுத்தி மாதாமாதம் என ஐந்து மாத காலத்திற்கு, மளிகை கடைகளில் பொருட்களை வாங்கிக்கொள்ளலாம். இந்த திட்டத்தின் பயனாளிகளை அடையாளம் காண பெப்சி அமைப்பானது பூமிகா அறக்கட்டளையுடன் ஆறு மாதங்கள் பணியாற்றியது, இந்த அட்டைகளை 10,500 பெப்சி தொழிலாளர்களும், 1,000 திரையரங்க ப்ரொஜெக்டிஸ்டுகளுக்கும் கிடைக்கும் என்று ஜெயேந்திர *தி நியூஸ் மினிட்* நேர்காணலில் தெரிவித்தார்.
# நவரசா (வலைத் தொடர்)

## தயாரிப்பு

### படப்பிடிப்பு

கோவிட் -19 ஊரடங்குக்குப் பின்னர் இந்திய அரசாங்கம் தளர்வுகளை அறிவித்ததைத் தொடர்ந்து, 2020 அக்டோபர் முதல் இந்தத் தொடரின் படப்பிடிப்பைத் தொடங்கியது. சித்தார்த், பார்வதி மேனன் ஆகியோரைக் கொண்ட முதல் பகுதிக்கான படப்பிடிப்பு அதே மாதத்தில் தொடங்கப்பட்டது. இரதிந்திரன் பிரசாத் இயக்கியுள்ள இந்த அத்தியாயம் புதுச்சேரியில் ஆறு நாட்களுக்குள் நிறைவடைந்தது. 2020 நவம்பரில், ஒளிப்பதிவாளர் பி. சி. ஸ்ரீராம் சூரியாவைக்கொண்ட இரண்டாவது கதை பற்றி டிவீட் செய்தார். அதை கௌதம் மேனன் இயக்கினார். சென்னையில் தொடங்கப்பட்ட இதன் படப்பிடிப்பில், சூரியா நீண்ட தலைமுடியுடன் தோன்றினார். இதன் வாயிலாக ஒரு தசாப்த கால இடைவெளிக்குப் பிறகு சூரியா மேனனுடன் மீண்டும் இணைந்தது பணியாற்றினார், இதற்கு முன் இருவரும் சேர்ந்துபணியாற்றியது *வாரணம் ஆயிரம்* (2008) ஆகும். இவர்கள் இணைந்த இக்குறும்படத்தின் படப்பிடிப்பு ஐந்து நாட்களுக்குள் மூடிந்தது. இதில் சூரியா இசைக்கலைஞராக நடிப்பார் என்று தகவல்கள் தெரிவிக்கின்றன, இதன் தலைப்பு இளையராஜாவின் பிரபல பாடலை அடிப்படையாகக் கொண்டது, இதற்காக மேனன் இசையமைப்பாளரிடம் தலைப்பைப் பயன்படுத்த அனுமதி கோரியுள்ளார். இருப்பினும், இந்த பகுதியின் தலைப்பு பின்னர் *கிடார் கம்பி மெலே நின்று* என தெரியவந்தது.  
கார்த்திக் நரேன் தனது பகுதிக்கான படப்பிடிப்பை அரவிந்த்சாமி, பிரசன்னா, ஷம்னா காசிம் ஆகியோர் 2020 திசம்பரில் டிசம்பரில் படதாக்கந் தொடங்கினார். பரபரப்பான பணி அட்டவணை காரணமாக படத்திலிருந்து ஹலிதா ஷமீம் வெளியேறியதால் அவருக்கு பதிலாக ஹலிதா ஷமீமை இயக்குநர் திட்டத்தில் சேர்த்தார். அஞ்சலி, கிஷோர் ஆகியோர் துணை வேடங்களில் நடிக்க அர்களுடன் அதர்வா முக்கியக் கதாபாத்திரத்தில் நடித்தார். 2021 சனவரியில், மூத்த திரைப்படத் தயாரிப்பாளர் பிரியதர்சன் பொன்ராமுக்குப் பதிலாக படத்தில் தனது பங்கை அறிவித்தார், அந்த பகுதியில் யோகி பாபு முன்னணி பாத்திரத்தில் நடிக்கிறார். மேலும், கே. வி. ஆனந்திற்குப் பதிலாக வசந்த் மற்றொரு பகுதியை இயக்கினார். இதில் அதிதி பாலன் முன்னி பாத்திரத்தில் நடித்தார். இதன் வழியாக வசந்த் மணிரத்னத்துடன் 24 ஆண்டுகளுக்குப் பிறகு மீண்டும் இணைந்தது பணியாற்றியுள்ளது குறிப்பிடத்தக்கது. 2021மார்ச்சில் காரைக்குடியில் தொடங்கிய படப்பிடிப்பு ஒரு வாரத்திற்குள் மூடிக்கப்பட்டது.  
துவக்கத்தில் அறிவிக்கப்பட்ட இயக்குநர்களின் மூன்று பிரிவுகள் தயாரிப்பு நிலையில் கைவிடப்பட்டன. கௌதம் கார்த்திக், ரோபோ சங்கர், சரவணன் ஆகியோர் இடம்பெற்ற பொன்ராமின் *டவுன் பஸ்* 2020 அக்டோபரில் கொடைக்கானலில் படமாக்கப்பட்டு நிறைவு செய்யப்பட்டது. இருப்பினும், அந்த அத்தியாயம் பின்னர் கதைக்கோவையில் சேர்க்கப்படவில்லை. 2020 திசம்பரில் இந்தத் தொடரின் பணியிலிருந்து ஹலிதா ஷமீம் விலகினார். 2021 மார்ச்சில், விக்ராந்த், ஐஸ்வர்யா ராஜேஷ் நடிக்க கே. வி. ஆனந்தால் முன்மொழியப்பட்ட அத்தியாயமும் பின்னர் ரத்து செய்யப்பட்டது.
# நவரசா (வலைத் தொடர்)

## இசை

இத்தொடரில் ஏ. ஆர். ரகுமான், டி. இமான், ஜிப்ரான், கார்த்திக், ஜஸ்டின் பிரபாகரன், கோவிந்த் வசந்தா, அருள்தேவ், ரான் ஈதன் யோஹான் இசையமைத்த பாடல்கள் இடம்பெற்றுள்ளன.
# நவரசா (வலைத் தொடர்)

## சந்தைப்படுத்தலும், வெளியீடும்

*நவராசா* ஓடிடி சேவையின் மூலம் மிகவும் எதிர்பார்க்கப்பட்ட தமிழ் படைப்புகளில் ஒன்றாகும் மேலும் நெட்ஃபிக்ஸ் நிறுவனத்திலிருந்து *ஜாகமே தந்திராமிற்குப் பிறகு பெரும் செலவில் தயாரிக்கப்பட்டு வெளியாகும்* இரண்டாவது பெரிய படைப்பு ஆகும். நெட்ஃபிக்ஸ் இந்தியா 2021 மார்ச் 3 ஆம் நாள் சூரியா, விஜய் சேதுபதி, அரவிந்த்சாமி, பார்வதி, சித்தார்த் ஆகியோர் இடம்பெற்ற சில துணுக்குகளை வெளியிட்டது. இந்தத் தொடர் 2021 மே மாதத்தில் வெளியிட திட்டமிடப்பட்டது, ஆனால் தயாரிப்பாளர்கள் வெளியீட்டை 2021 ஆகத்துக்கு ஒத்திவைத்தனர். ஏனெனில் கோவிட்-19 பெருந்தொற்றுநோயின் இரண்டாவது அலை காரணமாக தமிழ்நாடு முழுவதும் கோவியட் பெருந்தொற்றுகள் அதிகரித்தன, மற்றும் நெட்ஃபிக்ஸ் தளமானது *ஜகமே தந்திரம்* படத்தை 2021 சூன் 18 அன்று வெளியட முன்னுரிமை அளித்தது போன்றவை, இத் தொடரின் தாமதத்திற்கான காரணிகள் ஆகும். 2021 சூனில், ஒளிப்பதிவாளர் பி. சி. ஸ்ரீராம் தொடரின் வெளியீடு குறித்து டிவீட் செய்தார், ஆனால் பின்னர் அவர் அந்த டிவீட்டை நீக்கிவிட்டார்.  
*இந்தியன் எக்சுபிரசு* மற்றும் பல செய்திகள் *நவரசா* 2021 ஆகத்து 6 அன்று வெளியிடப்படும் என்றன. இருப்பினும், தயாரிப்பாளர்கள் பின்னர் வெளியீட்டை 2021 ஆகத்து 9 என திட்டமிட்டனர், மணிரத்னம் மற்றும் ஜெயேந்திராவின் யோசனை காரணமாக வெளியீட்டுத் தேதி "ஒன்பது" என்ற எண் கொண்டதாக இருக்கவேண்டுமென்றது, இதன் காரணியாக இருந்தது. முன்னதாக நெட்ஃபிக்ஸ் வெளியீட்டு தேதியை 2021 ஆகத்து 6 என உறுதிப்படுத்தியிருந்தது, சந்தைப்படுத்தல் விளம்பதர்ரின் ஒரு பகுதியாக, 2021 சூலை 7 அன்றைய, ஆனந்த விகடன் பத்திரிகையானது ஒன்பது குறும்படங்களிலிருந்து பிரத்யேக ஒளிப்படங்களை வெளியிட்டது. மேலும், இந்தத் தொடர் குறித்து ஒரு சிறப்புக் கட்டுரையையும், 2021 சூலை 21 அன்று கதைக் கோவை படம் பற்றிய விவரங்களையும் வெளியிட்டது. இது 2021 சூலை 8 அன்று இணையத்தில் வெளியிடப்பட்டது. *நவராசாவின்* அதிகாரப்பூர்வ முன்னோட்டத்தை பாரத் பாலா இயக்கி படத் தொகுப்பு செய்தார். இதில் ஏ. ஆர். ரகுமானின் இசை இடம்பெற்றிருந்தது, இது 2021 சூலை 9 அன்று வெளியிடப்பட்டது.
# சிசு அருவி

**சிசு அருவி** (*Sissu Falls*) என்பது இந்திய மாநிலமான இமாச்சலப் பிரதேசத்தில் லாஹெளல் மற்றும் ஸ்பிதி மாவட்டத்தில் உள்ள அருவியாகும். இது லே-மணாலி நெடுஞ்சாலை திசை திருப்பத்தில் கிராம்புவிலிருந்து 25 கிலோ மீட்டர் தொலைவில் அமைந்துள்ளது. இமயமலைத் தொடரில் பனிப்பாறைகள் நீரின் மூலம் இந்த அருவி உருவாகிறது.
# குமுத்பென் மணிசங்கர் ஜோஷி

**குமுத்பென் மணிசங்கர் ஜோஷி** (*Kumudben Joshi*) ஓர் இந்திய காங்கிரஸ் கட்சியைச் சேர்ந்த அரசியல்வாதியாவார். இவர், ஜனவரி 31, 1934 அன்று குஜராத்தில் சிறீமணிசங்கர் ஜோஷிக்கு மகளாகப் பிறந்தார்.
# குமுத்பென் மணிசங்கர் ஜோஷி

## அரசியல்

1985 நவம்பர் 26 முதல் 1990 பிப்ரவரி 7 வரை ஆந்திராவின் ஆளுநராக இருந்தார். சாரதா முகர்ஜிக்குப் பிறகு மாநிலத்தின் இரண்டாவது பெண் ஆளுநராக இருந்தார். இவர் அக்டோபர் 1980 முதல் ஜனவரி 1982 வரை தகவல் மற்றும் ஒளிபரப்பு துணை அமைச்சராகவும், ஜனவரி 1982 முதல் டிசம்பர் 1984 வரை சுகாதார மற்றும் குடும்ப நலத்துறை துணை அமைச்சராகவும் பதவி வகித்தார்.  
ஜோஷி 15 அக்டோபர் 1973 முதல் 2 ஏப்ரல் 1976 வரையிலும், 3 ஏப்ரல் 1976 முதல் 1982 ஏப்ரல் 2 வரையிலும், 1982 ஏப்ரல் 3 முதல் 1985 நவம்பர் 25 வரையிலும் என மூன்று முறை மாநிலங்களவையில் உறுப்பினராக இருந்தார். குசராத்து மாநில காங்கிரசு கட்சியின் பொதுச் செயலாளராகவும் இருந்தார்.  
பொறுப்பேற்ற உடனேயே, இவர் மாநிலத்தின் 23 மாவட்டங்களுக்கும் பயணம் செய்தார், இது ஒரு வகையான சாதனையை உருவாக்கியது - ஐதராபாத்தின் ஆளுநர் மாளிகையில் பணியாற்றிய தனது 13 முன்னோடிகளை விட தீவிரமாக செயல்பட்டார். நவம்பர் 26, 1985 முதல் செப்டம்பர் 30, 1987 வரை இவர் 108 சந்தர்ப்பங்களில் மாவட்டங்களுக்குச் சுற்றுப் பயணம் மேற்கொண்டார். மாநிலத்திற்கு வெளியே 22 முறை பயணம் செய்தார். இப்பயணங்களை காங்கிரசுக்கு வலுவான தளத்தை உருவாக்குவதற்கான ஜோஷியின் முயற்சியாக அப்போதைய முதலமைச்சரான என். டி. ராமராவ் கண்டார்.
# குமுத்பென் மணிசங்கர் ஜோஷி

## சர்ச்சைகள்

குமுத்பென் மணிசங்கர் ஜோஷி ஆளுநராக தனது ஆட்சிக் காலத்தில் ஆளும் தெலுங்கு தேசம் கட்சியின் அச்சுறுத்தல்களுக்கு உள்ளாகியிருந்தார். குடியரசு தின அணிவகுப்பு உரையில் "பற்றாக்குறை மற்றும் உள்ளடக்கம், மாநிலத்தின் குறிப்பிடத்தக்க முன்னேற்றத்தை குறைத்து மதிப்பிடும்" விமர்சிக்கும் தீர்மானத்தை மாநில அமைச்சரவை ஏற்றுக்கொண்ட பின்னர் இவருக்கு எதிரான பிரச்சாரம் சூடுபிடித்தது.  
இது தொடர்பாக இந்தியக் குடியரசுத் தலைவர் ஆர். வெங்கடராமனுக்கு கடிதம் எழுதுமாறு முதலமைச்சர் என். டி. ராமராவ் கேட்டுக் கொண்டார். தெலுங்கு தேச கட்சி அமைச்சர்கள் இவர் ஒரு காங்கிரஸ் முகவரைப் போல நடந்து கொண்டதாக குற்றம் சாட்டினர்.  
இந்தியில் தனது 20 நிமிட விரிவான உரையில், ஜோஷி கூறியதாவது: "வளர்ச்சித் திட்டங்களை செயல்படுத்துவதில் இந்திய அரசின் ஆதரவு இல்லாமல் எந்த மாநிலமும் முன்னேற முடியாது." விசாகப்பட்டிணம் எஃகு திட்டத்தில் மத்திய அரசு தினமும் ரூ.4 கோடி செலவழித்து, உணவு தானியங்களை விநியோகிக்க 75 பைசா முதல் ரூ 1 வரை மானியம் வழங்கியது என்று இவர் சுட்டிக்காட்டினார். காங்கிரஸ் அல்லாத மாநிலங்களுக்கு எதிரான பாகுபாடு பற்றிய குற்றச்சாட்டு இவரது மனதின் பின்புறத்தில் இருந்தது.  
வனத்துறை அமைச்சர் ஜி.முத்துகிருஷ்ணாம நாயுடு விரைவில் மத்திய நிதியுதவித் திட்டங்களை மட்டுமே முன்வைப்பதாகவும், மாநில அரசு செயல்படுத்தும் நலன்புரி நடவடிக்கைகள் குறித்து விளக்கமளிப்பதாகவும் குற்றம் சாட்டினார். கூட்டுறவு துறை அமைச்சர் என்.எதிராஜா ராவின் கூற்றுப்படி: "இவர் ஆளுநர் பதவியை ஒரு காங்கிரஸ் மக்கள் தொடர்பு அதிகாரியாக குறைத்துவிட்டார்".  
ஐதராபாத்தில் உள்ள உள்ளூர் செய்தித்தாள்களுக்கு பல நேர்காணல்களை வழங்கியதன் மூலம் ஜோஷி பதிலளித்தார். இவர் குற்றச்சாட்டுகளை "குப்பை" என்று நிராகரித்தார். "இதுபோன்ற விமர்சனங்களுக்கு பதிலளிப்பது என் கண்ணியத்திற்கு குறைவாக உள்ளது" என்று கூறினார்.
# நூரி அருவி

**நூரி அருவி** (=நூரி சாம்ப்பு)(*Noori Chamb*) என்பது இந்தியாவின் ஜம்மு-காஷ்மீரின் பூஞ்ச் மாவட்டத்தில் உள்ள பூஞ்ச் ஆற்றின் தலைப்பகுதியில் உள்ள நீர்வீழ்ச்சியாகும். இதற்கு முகலாய அரசி நூர் சகான் பெயரிடப்பட்டது.  
பூஞ்ச் மாவட்டத்தில் பிர் பஞ்சால் பாஸுக்கு (பீர் கி கலி) கீழே பஹ்ரம்கலா மலைக் கிராமத்திற்கு அருகில் நூரி சாம்ப்பு அமைந்துள்ளது. இது புஃப்லியாசிலிருந்து 10 கி.மீ. தூரத்தில் உள்ளது. இதனை அடுத்து முகலாய சாலைச் செல்கிறது.  
இந்த இடம் முகலாய வரலாற்றுடன் தொடர்புடையது. உள்ளூர் புனைவுகளின்படி, இந்த அருவிக்குப் பேரரசர் ஜஹாங்கீரின் மனைவி நூர் சஹானின் பெயரிடப்பட்டது. உள்ளூர் மொழியில் "சாம்ப்" என்பது நீர் வீழ்ச்சி ஆகும். காஷ்மீர் செல்லும் வழியில், நூர் சஹான் இந்த நீர்வீழ்ச்சியில் குளிப்பார்.  
ஜம்மு-காஷ்மீரின் பூஞ்ச் மாவட்டத்தில் நூரி சாம்ப் 2வது மிக உயரமான நீர்வீழ்ச்சி மற்றும் சுற்றுலாத் தலமாக உள்ளது.  
-
# பேதுரோ காசுத்தீலியோ

**ஒசே பேதுரோ காசுத்தீலியோ தெரோனெசு** (*José Pedro Castillo Terrones*; பிறப்பு: 19 அக்டோபர் 1969) பெருவியப் பள்ளி ஆசிரியரும், தொழிற்சங்கத் தலைவரும், அரசியல்வாதியும் ஆவார். இவர் 2021 பொதுத்தேர்தலில் வெற்றி பெற்று 2021 சூலை 28 முதல் 2022 திசம்பர் 7 வரை பெருவின் அரசுத்தலைவராகப் பொறுப்பில் இருந்தார். 2022 திசம்பர் 7 இல், பெருவின் நாடாளுமன்றத்தைக் கலைக்க முயன்று தோல்வியடைந்ததைத் தொடர்ந்து நாடாளுமன்றத்தினால் பதவி நீக்கம் செய்யப்பட்டார்.  
இவர் 2017 ஆம் ஆண்டு நடைபெற்ற ஆசிரியர் வேலைநிறுத்தத்தில் ஒரு முன்னணி நபராக முக்கியத்துவம் பெற்றார். இடதுசாரி பெரு விடுதலைக் கட்சியின் வேட்பாளராக தேர்தலில் போட்டியிட்டார். அதிபருக்கான வாக்கெடுப்பின் ஆரம்ப சுற்றில் முதல் இடத்தைப் பிடித்த அவர், கெய்கோ புஜிமோரிக்கு எதிரான இரண்டாவது சுற்றுக்கு முன்னேறினார். ஜூன் 16 அன்று, தேசிய தேர்தல் செயலாக்க அலுவலகத்தின் இரண்டாவது சுற்றின் இறுதி எண்ணிக்கை, காஸ்டிலோ 50.13% செல்லுபடியாகும் வாக்குகளைப் பெற்றிருப்பதை குறிப்பால் உணர்த்தியது. இருப்பினும் தேசிய தேர்தல் நடுவர் மன்றம் புஜிமோரி எழுப்பிய ஆதாரமற்ற மோசடி குற்றச்சாட்டுகள் காரணமாக முடிவை அதிகாரப்பூர்வமாக அறிவிப்பதை தாமதப்படுத்தியது. சூலை 19 அன்று காஸ்டிலோவின் வெற்றி உறுதி செய்யப்பட்டது. காஸ்டிலோ சூலை 28 ஆம் தேதி பதவியேற்க உள்ளார். இத்தேர்தல் முடிவு பாரம்பரிய பெருவியன் உயர் தட்டு மக்களின் நிராகரிப்பாக பரவலாகக் கருதப்படுகிறது.
# பேதுரோ காசுத்தீலியோ

## ஆரம்பகால வாழ்க்கை மற்றும் கல்வி

காஜாமர்கா திணைக்களத்தின் சோட்டா மாகாணத்தின் தகாபாம்பாவின் புனா நகரில் இரண்டு எழுத்தறிவற்ற விவசாயிகளின் வறிய குடும்பத்தில் காஸ்டிலோ பிறந்தார். அவர் தனது பெற்றோருக்குப் பிறந்த ஒன்பது பேரில் மூன்றாவது குழந்தை ஆவார். ஜெனரல் ஜுவான் வெலாஸ்கோ அல்வராடோ அதிகாரத்தை எடுத்து நில உரிமையாளர்களிடமிருந்து விவசாயிகளுக்கு மறுவிநியோகம் செய்யும் வரை குடும்பம் நில உரிமையாளர்களிடமிருந்து நிலத்தை வாடகைக்கு எடுத்தது. ஐரேனோ அவர் பணிபுரிந்த நிலத்தைப் பெற்றார். காஸ்டில்லோ தினமும் தனது பள்ளிக்குச் செல்வதற்கு இரண்டு மணி நேரம் மலையேற்றம் செய்வது போலான ஒரு நடைப்பயணம் செய்ய வேண்டியிருந்தது. ஏனெனில் இவர் செல்ல வேண்டிய பாதை செங்குத்தான ஒரு மலைப்பாதையாக அமைந்திருந்தது. காஸ்டில்லோ செம்மறியின் கம்பளியிலான ஒரு போஞ்சோவையும் வைக்கோல் தொப்பியையும் அணிந்து பள்ளிக்குச் செல்வார்.
# பேதுரோ காசுத்தீலியோ

## செயல்பாடுகள்

### ஆசிரியரின் வேலைநிறுத்தம்

நாட்டின் கனிமச் செல்வத்தின் காரணமாக பெரு பெரும் பொருளாதார வளர்ச்சியை அனுபவித்ததாக ஒரு செய்திக் கட்டுரையைப் படித்த பிறகு, காஸ்டிலோ தனது மாணவர்கள் எவ்வாறு பசியுடன் பள்ளிக்கு வந்தார்கள் என்பதையும், பொருளாதாரத்திலிருந்து எந்த நன்மையும் பெறவில்லை என்பதையும் யூகித்து உணர்ந்து கொண்டார். இந்த எண்ணம் இவரைப் பெருவின் நிலைமையை மாற்றத் தூண்டியது. வேலைநிறுத்தங்கள் பெருவின் தெற்கின் பல்வேறு பகுதிகளுக்கும் பரவியது, அது நீடித்ததால், கல்வி அமைச்சர் மரிலே மார்டென்ஸ், பிரதமர் பெர்னாண்டோ சவலா, 25 பிராந்திய ஆளுநர்கள் மற்றும் லிமா பிராந்திய இயக்குநரகம் ஆகியவை பேச்சுவார்த்தைக்கு அழைக்கப்பட்டன. ஒரு உடன்பாட்டை எட்டிய போதிலும், ஆசிரியர்கள் வேலைநிறுத்தத்தில் இருந்தனர்.  
அதிபர் பெட்ரோ பப்லோ குசின்ஸ்கி தன்னை ஒரு சமரசம் பேசும் நடுவராக அறிவித்து ஆசிரியர்களின் பிரதிநிதிகளை அரசாங்க அரண்மனையில் தன்னுடன் சந்தித்து ஒரு தீர்வை எட்டுமாறு அழைத்தார்; குஸ்கோவின் தலைவர்களுடன் சேர்ந்து சிஇஎன்- இன் தலைவர்கள் மட்டுமே அழைக்கப்பட்டனர், ஆனால் காஸ்டிலோ தலைமையிலான இயக்கங்களின் பிரதிநிதிகள் அழைக்கப்படவில்லை. இதன் காரணமாக, வேலைநிறுத்தம் மோசமடைந்தது, அனைத்து பகுதிகளிலிருந்தும் ஆசிரியர்கள் லிமாவுக்கு வந்து தலைநகரில் அணிவகுப்பு மற்றும் பேரணிகளை நடத்தினர். கெய்கோ புஜிமோரி மற்றும் அவரது புஜிமோரிஸ்ட் ஆதரவாளர்கள் - குசின்ஸ்கி நிர்வாகத்தின் எதிர்ப்பாளர்கள் - அதிபரின் அரசாங்கத்தை பலவீனப்படுத்தும் முயற்சியில் காஸ்டிலோவுக்கு வேலைநிறுத்தத்திற்கு உதவினர்.  
ஆகஸ்ட் 24, 2017 அன்று, சில ஆசிரியர்கள் இன்னும் வேலைநிறுத்தத்தில் இருந்தபோதிலும், பேச்சுவார்த்தைகளில் ஒப்புக் கொள்ளப்பட்ட நன்மைகளை உத்தியோகபூர்வமாக்குவதற்கு அரசாங்கம் ஒரு உச்ச ஆணையை வெளியிட்டது. ஆகஸ்ட் 28 ஆம் தேதி வரை ஆசிரியர்கள் வகுப்பறைகளுக்கு திரும்பவில்லை என்றால் , கல்வி அமைச்சகம் புதிய ஆசிரியர்களை பணியமர்த்த தொடரும் என்று அரசாங்கம் எச்சரிக்கை விடுத்தது.  
காஸ்டிலோ 2 செப்டம்பர் 2017 அன்று வேலைநிறுத்தத்தை நிறுத்துவதாக அறிவித்தார், ஆனால் அது ஒரு தற்காலிக நிறுத்தம் மட்டுமே என்று தெளிவுபடுத்தினார்.
# பேதுரோ காசுத்தீலியோ

## அரசியல் வாழ்க்கை

2002 ஆம் ஆண்டில், அலெஜான்ட்ரோ டோலிடோவின் மத்திய-இடது கட்சியான *பாஸிபின் பெருவின் சார்பில் போட்டியிட்ட* காஸ்டிலோ அங்குவாவின் மேயருக்கான போட்டியில் தோல்வியுற்றார். இவர் 2016 பொதுத் தேர்தலில் மோசமான தோல்வியைத் தொடர்ந்து, 2005 ஆம் ஆண்டு முதல் கட்சி கலைக்கப்படும் வரை கஜமார்காவில் கட்சியின் முன்னணி உறுப்பினராக பணியாற்றினார். ஆசிரியர்கள் வேலைநிறுத்தத்தின்போது அவரது தலைமையைத் தொடர்ந்து, பெருவில் உள்ள பல அரசியல் கட்சிகள் காஸ்டிலோவை ஒரு காங்கிரஸ் வேட்பாளராக உயர்த்துவதற்காக அணுகின, ஆனால் அவர் மறுத்துவிட்டார், மாறாக தொழிற்சங்கங்களால் ஊக்கப்படுத்தப்பட்ட பின்னர் அதிபராகப் போட்டியிட முடிவு செய்தார்.
# பேதுரோ காசுத்தீலியோ

## அரசியல் வாழ்க்கை

### 2021 ஜனாதிபதித் தேர்தல்கள்

#### முதல் சுற்று

பெருவில் கோவிட்-19 தொற்றுநோய்களின் போது, காஸ்டிலோ தனது மாணவர்களுக்கு பொதுமுடக்கத்தை மீறியும் தொடர்ந்து கற்பிக்க முயன்றார். எவ்வாறாயினும், அவரது வறிய சமூகத்திற்கு இணைய வழியில் கற்கும் திறன்கள் இல்லை; அவரது மாணவர்களில் எவருக்கும் அரசாங்கத்தால் வாக்குறுதியளிக்கப்பட்ட கல்விக்கான திறன்பேசிகள் ஒருபோதும் வந்து சேரவில்லை. தனது இருபத்தைந்து ஆண்டுகளுக்கும் மேலான கற்பித்தலில் அவரது மாணவர்கள் எதிர்கொண்ட போராட்டங்களை அனுபவித்த பின்னர், காஸ்டிலோ அதிபர் தேர்தலில் வேட்பாளராக நுழைய உத்வேகம் பெற்றார்.  
அக்டோபர் 2020 இல், 2021 பொதுத் தேர்தலில் பெருவை விடுவி என்ற இயக்கத்துடன் தனது அதிபர் பதவிக்கான முயற்சியை அறிவித்தார்.
# பேதுரோ காசுத்தீலியோ

## அரசியல் வாழ்க்கை

### அதிபராகத் தேர்ந்தெடுக்கப்படுதல்

2021 ஜூலை 19 அன்று பெருவின் அதிபராக தேர்ந்தெடுக்கப்பட்டவராக காஸ்டிலோ பதவியேற்பதற்கான நாளுக்கு ஒருவாரம் முன்னதாக அதிகாரப்பூர்வமாக நியமிக்கப்பட்டார். பெரும்பாலான பிராந்திய தலைவர்களும், ஐரோப்பாவில் ஸ்பெயினின் பெட்ரோ சான்செஸ் போன்றவர்களும் வாழ்த்துக்களைத் தெரிவித்ததோடு, பெருவின் இருபதாம் ஆண்டுத் தலைவராக காஸ்டிலோவுக்கு வாழ்த்துக்களைத் தெரிவித்தனர்.
# சியார் பாபா அருவி

**சியார் பாபா அருவி** (*Siar Baba Waterfall*) சம்மு காசுமீரில் சியார் பாபா கோயிலுக்கு அருகிலுள்ள அருவியாகும். இது ஜம்மு-காஷ்மீர், ஜியாமு பிரிவின் கீழ் வரும் ரியாசி மாவட்டத்தின் கோட்லா கிராமத்தில் செனாப் ஆற்றில் அமைந்துள்ளது. சியார் பாபா நீர்வீழ்ச்சி சுமார் ரியாசி நகரத்திலிருந்து தெற்கே தேசிய நெடுஞ்சாலை 144இல் 52.8 கி.மீ தொலைவிலும், ஜம்மு வானூர்தி நிலையத்திலிருந்து தெற்கே தேசிய நெடுஞ்சாலை 144 வழியாகவும், 109 கி.மீ. தொலைவிலும், தாவி ஆற்றிலிருந்து 106 கி.மீ. தொலைவிலும் (கத்ரா மற்றும் வைஷ்ணோ தேவி கோயிலைக் கடந்து) அமைந்துள்ளது. இந்த நீர்வீழ்ச்சி உயரமுடையது.
# நாபா கிசோர் ரே

**நாபா கிசோர் ரே** (*Naba Kishore Ray*) இந்தியாவைச் சேர்ந்த கோட்பாட்டு மற்றும் கணக்கீட்டு வேதியியலாளர் ஆவார். 1940- 2013 ஆம் ஆண்டு காலத்தில் இவர் வாழ்ந்தார். மூலக்கூறுகளின் கட்டமைப்பு குறித்த ஆய்வுகளுக்கு பெயர் பெற்றவராக இருந்தார். டிசம்பர் 5, 1940 ஆம் ஆண்டு டிசம்பர் மாதம் 5 ஆம் தேதியன்று இந்திய மாநிலமான ஒடிசாவில் கிசோர் பிறந்தார். மூலக்கூறு சுற்றுப்பாதை மற்றும் மிதக்கும் கோள காசியன் சுற்றுப்பாதை முறைகளைப் பயன்படுத்தி மூலக்கூறுகளையும், அணுக்கள் மற்றும் மூலக்கூறுகளின் எலக்ட்ரான் அடர்த்தி மற்றும் வேகப் பகிர்வு தொடர்பான ஆய்வுகளை கிசோர் மேற்கொண்டார். மேற்பரப்புகளில் மூலக்கூறுகளின் வினைத்திறன் பற்றிய பணிகளையும் ஆய்வு செய்து இப்பொருள் குறித்த புரிதலை விரிவுபடுத்தினார்.  
விஞ்ஞான ஆராய்ச்சிக்காக இந்திய அரசின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம் வேதியியல் அறிவியலுக்கான பங்களிப்புகளுக்காக 1983 ஆம் ஆண்டில், மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி சுவரூப் பட்நகர் பரிசை கிசோருக்கு வழங்கியது.
# கீழ்க் காக்ரி அருவி

**கீழ்க் காக்ரி அருவி** (*Lower Ghaghri Falls*) இந்திய மாநிலமான சார்கண்டில் உள்ள லாத்தேஹார் மாவட்டத்தில் அமைந்துள்ளது. இது லாத்தேஹார் மாவட்டத்தில் உள்ள நேதர்ஹாட்டிலிருந்து 10 கி.மீ. தொலைவில் அமைந்துள்ளது. இது இந்தியாவின் 33வது மிக உயர்ந்த நீர்வீழ்ச்சியாகும். இதன் மயக்கும் அழகு காரணமாக சார்க்கண்டில் ஓர் முக்கிய சுற்றுலாத் தலமாக அறியப்படுகிறது.  
இந்த நீர்வீழ்ச்சி அவுரங்கா ஆற்றின் துணை ஆறான காக்ரி ஆற்றில் அமைந்துள்ளது. கீழ்க் காக்ரி அருவியினைச் சுற்றி மிகவும் அடர்த்தியான காடுகள் காணப்படுகின்றன. இக்காடுகளில் சூரியக் கதிர்கள் கூட துளைப்பது கடினம். இந்த அருவியின் நீர் 320 அடி (98 மீ) உயரத்திலிருந்து விழுகிறது. மேல் கக்ரி அருவி நேதர்ஹட்டிலிருந்து தொலைவில் நேதர்ஹாட் அணைக்குக் கீழே சிறிய அருவியாக விழுகிறது.
# பகவான் மகாவீர் பல்கலைக்கழகம்

**பகவான் மகாவீர் பல்கலைக்கழகம்** (*Bhagwan Mahavir University*) இந்தியாவின் குசராத்து மாநிலம் சூரத் நகரில் அமைந்துள்ளது. ஒரு தனியார் பல்கலைக்கழகமான இது 2009 ஆம் ஆண்டு குசராத் தனியார் பல்கலைக்கழகங்கள் சட்டத்தின் அடிப்படையில் தொடங்கப்பட்டது.  
மாணவர்களின் திறன்களை வளர்ப்பது, புதுமையான சிந்தனையை வளர்ப்பது, வேலைவாய்ப்பை மேம்படுத்துவது மற்றும் ஒரு தொழில் முனைவோர் மனநிலையை வளர்ப்பது போன்ற புதுமையான கற்றல் நடைமுறைகளை இலக்காகக் கொண்டு பகவான் மகாவீர் பல்கலைக்கழகம் இயங்கி வருகிறது. பொறியியல், மருந்தகம், வாழ்க்கை மற்றும் அடிப்படை அறிவியல், வணிகம் மற்றும் மேலாண்மை, கல்வி போன்ற பல்வேறு துறைகளில் பட்டப்படிப்பு, முதுகலை மற்றும் முனைவர் பட்டங்களை இப்பல்கலைக்கழகம் வழங்குகிறது.
# குடுலு அருவி

**குடுலு நீர்வீழ்ச்சி** **(குட்லு தீர்த்தம்)** (*Kudlu falls*) என்பது கர்நாடகாவின் மேற்குத் தொடர்ச்சி மலையில் உள்ள உடுப்பி மாவட்டத்தில் அமைந்துள்ளது. இது உடுப்பியிலிருந்து 42 கி.மீ. தொலைவிலும், மடிக்கேரியிலிருந்து 208 கி.மீ. தொலைவிலும், பெங்களூரிலிருந்து 268 கி,மீ. தொலைவிலும், மைசூரிலிருந்து 122 கி.மீ. தொலைவிலும் அமைந்துள்ளது.